CONTRACT DE FURNIZARE DE PRODUSE

Nr. ............. din .......................

Prezentul Contract de furnizare de produse, (denumit în continuare „**Contract**”), s-a încheiat între:

S.C. ............................ cu sediul în ..............................., str. ...................................., nr. ............., jud. ............................., telefon ................, e-mail .............., înregistrată la Oficiul Registrului Comerţului sub nr. J...../............/........, având codul de înregistrare fiscală ...................., contul numărul ...................... deschis la ............................, reprezentată prin ....................... în calitate de ............................., și denumită în continuare **Furnizor**, pe de o parte,

şi

S.C. MEDIA IMPACT S.R.L., cu sediul în Municipiul Sibiu, Str. Măgura, nr.53, județul Sibiu, România, cod poștal 550317 , telefon 0722514404 , email mariusmediaimpact@yahoo.com, înregistrată la Oficiul Registrului Comerţului sub nr. J32/458/2001, având codul de înregistrare fiscală 14114463, reprezentată legal de ZDIRCU Marius-Adrian în calitate de administrator, și denumită în continuare **Achizitor**, pe de altă parte.

1. Definiţii
2. În prezentul Contract, următorii termeni vor fi interpretaţi astfel:
	1. ***PNRR*** – Planul Național de Redresare și Reziliență al României;
	2. ***contract*** – prezentul contract şi toate anexele sale;
	3. ***Achizitor*** și ***Furnizor*** – părţile contractante, aşa cum sunt acestea numite în prezentul contract;
	4. ***preţul contractului*** – preţul plătibil Furnizorului de către Achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
	5. ***produse*** – echipamentele, maşinile, utilajele, orice alte bunuri, cuprinse în prezentul contract sau în anexa/anexele acestuia, pe care Furnizorul se obligă, prin contract, să le furnizeze achizitorului;
	6. ***servicii*** – serviciile aferente livrării produselor, respectiv activităţile legate de furnizarea produselor, cum ar fi transportul, asigurarea, instalarea, punerea în funcţiune, asistenţa tehnică în perioada de garanţie şi orice alte asemenea obligaţii care revin Furnizorului prin contract;
	7. ***forţa majoră*** – reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
	8. ***zi*** – zi calendaristică; ***an*** – 365 de zile;
	9. ***proiect*** – în cadrul acestui contract se referă la „Digitalizare COMPANIA MEDIA IMPACT SRL”
3. Interpretare
4. În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.
5. Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.
6. Obiectul contractului
7. Obiectul prezentului Contract îl reprezintă achiziția publică de Produse conform Anexei la prezentul Contract, pe care Furnizorul se obligă să le furnizeze în conformitate cu prevederile din prezentul Contract, cu dispozițiile legale, aprobările și standardele tehnice, profesionale și de calitate în vigoare și conform cerințelor din Anunțul publicitar și Oferta acceptată, la destinația finală, precum și a celorlalte anexe ale Contractului.
8. Prețul contractului
9. Achizitorul se obligă să plătească Furnizorului prețul convenit în prezentul contract pentru produsele furnizate.
10. Prețul convenit pentru îndeplinirea contractului, respectiv prețul produselor furnizate, plătibil Furnizorului de către Achizitor este de .................. lei fără TVA, respectiv ................. lei cu TVA.
11. Plățile se vor efectua într-o singură tranșă, prin virament bancar, în termen de maxim 30 de zile după emiterea facturii fiscale.
12. Durata contractului
13. Contractul intră în vigoare și produce efecte de la data semnării lui de către ultima parte contractantă și are o durată de ... luni de la data intrării în vigoare.
14. Obligaţiile principale ale Furnizorului
15. Furnizorul se obligă să furnizeze produsele care fac obiectul prezentului contract în perioada convenită și în conformitate cu obligațiile asumate.
16. Furnizorul se obligă să furnizeze produsele la standardele corespunzatoare implementării proiectului.
17. Furnizorul se obligă să despăgubească Achizitorul împotriva oricăror reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsele achiziţionate.
18. Obligaţiile principale ale Achizitorului
19. Achizitorul se obligă să plătească preţul convenit în prezentul contract pentru produsele achiziționate.
20. Achizitorul se obligă să recepţioneze produsele în termenul convenit. Se consideră că produsele sunt acceptate dacă Achizitorul nu formulează obiecțiuni în termen de 30 zile de la data semnării procesului verbal de predare-primire.
21. Achizitorul se obligă să achite prețul către Furnizor în termenele convenite la art. 4.
22. Sancţiuni pentru neîndeplinirea culpabilă a obligaţiilor
23. În cazul în care, din vina sa exclusivă, Furnizorul nu îşi îndeplineşte obligaţiile asumate, atunci Achizitorul are dreptul de a deduce din preţul contractului, ca penalităţi, o sumă echivalentă cu o cotă procentuală de 0,1% din preţul contractului pentru fiecare zi de întârziere, dar nu mai mult decât valoarea prezentului contract.
24. În cazul în care, din vina sa exclusivă, Achizitorul nu îşi îndeplineşte obligaţiile asumate, atunci Furnizorul are dreptul de a pretinde, ca penalităţi, o sumă echivalentă cu o cotă procentuală de 0,1% din obligațiile neîndeplinite pentru fiecare zi de întârziere, dar nu mai mult decât valoarea prezentului contract.
25. Ajustarea preţului contractului
26. Preţul contractului este ferm și nu se ajustează.
27. Garanții
28. Furnizorul are obligaţia de a garanta că produsele furnizate prin contract sunt noi, nefolosite, de ultimă generaţie şi încorporează toate îmbunătăţirile recente în proiectare şi structura materialelor.
29. Furnizorul are obligaţia de a garanta că toate produsele furnizate prin contract nu vor avea niciun defect ca urmare a proiectului, materialelor sau manoperei (cu excepţia cazului când proiectul şi/sau materialul sunt cerute în mod expres de către Achizitor) ori oricărei alte acţiuni sau omisiuni a furnizorului şi că acestea vor funcţiona în condiţii normale de funcţionare.
30. Perioada de garanţie acordată produselor de către furnizor este cea declarată în oferta acceptată, respectiv de ........ luni/ani.
31. Perioada de garanţie a produselor începe cu data recepţiei efectuate după livrarea acestora.
32. Achizitorul are dreptul de a notifica imediat Furnizorului, în scris, orice plângere sau reclamaţie ce apare în conformitate cu această garanţie.
33. La primirea unei astfel de notificări, Furnizorul are obligaţia de a remedia defecţiunea sau de a înlocui produsul în termen de de 30 zile lucrătoare de la data notificării, fără costuri suplimentare pentru Achizitor.
34. Produsele care, în timpul perioadei de garanţie, le înlocuiesc pe cele defecte beneficiază de o nouă perioadă de garanţie care curge de la data înlocuirii produsului.
35. Dacă Furnizorul, după ce a fost înştiinţat, nu reuşeşte să remedieze defectul în perioada de timp menţionată, Achizitorul are dreptul de a lua măsuri de remediere pe riscul şi pe cheltuiala Furnizorului şi fără a aduce niciun prejudiciu oricăror alte drepturi pe care Achizitorul le poate avea faţă de Furnizor prin contract.
36. Amendamente și încetarea contractului
37. Modificarea contractului se realizează prin acte adiţionale. Modificările la contract se pot efectua doar în perioada de execuţie a contractului.
38. Scopul actului adiţional trebuie să fie strâns legat de obiectul contractului iniţial.
39. Forţa majoră
40. Forţa majoră este constatată de o autoritate competentă.
41. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
42. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
43. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
44. Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.
45. Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretinde celeilalte daune-interese.
46. Soluţionarea litigiilor
47. Achizitorul şi Furnizorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.
48. Dacă Achizitorul şi Furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente din România. Recurgerea la instanţele judecătoreşti nu poate fi împiedicata de faptul nedepunerii diligentelor de soluţionare amiabila, acestea fiind facultative, cu excepţia demersurilor pe care legea le impune ca fiind obligatorii.
49. Limba care guvernează contractul și Legea aplicabilă contractului
50. Limba care guvernează contractul este limba română.
51. Contractul va fi interpretat conform legilor din România.
52. Comunicări
53. Orice comunicare între părţi, referitoare la îndeplinirea prezentului contract, trebuie să fie transmisă în scris.
54. Comunicările între părţi se pot face şi prin telefon sau e-mail, cu condiţia confirmării în scris a primirii comunicării.

Părţile au înţeles să încheie azi ............... prezentul contract în 2 (două) exemplare, câte unul pentru fiecare parte.

 Furnizor, Achizitor,

 S.C. MEDIA IMPACT S.R.L.

 ............................ ............................

 (semnătură autorizată) (semnătură autorizată)